Radiografia prăbușirii CFR Călători: „Politizare, birocrație, corupție, marginalizare a oamenilor buni din sistem”. Investițiile care nu s-au făcut în ultimii 35 de ani
După 1990, multe companii de stat, ale României, au fost „puse pe butuci”, din cauza administrării defectuoase. Totodată, după 35 de ani de execuția soților Ceaușescu, diverse „companii-fanion” ale țării consemnează rapoarte negative, an de an. Printre entitățile care se confruntă cu probleme financiare se numără CFR Călători.